el en el el en en el el el el el el el el el el en fr el en el el el el en ca el el el el el en el el el el el el el el el en el es en es el es el es en el el el el el el el el el el el el el el el el el el el el el el en en fr en el
Τα νησιά των Κυκλάδων μέσα από τα τοπικά γλυκά τους – Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Σαντορίνη, Μύκονος, Δήλος, Πάρος, Αντίπαρος, Νάξος, Ίος, Σύρος, Τήνος, Μήλος, Κέα, Αμοργός, Σίφνος, Σέριφος, Άνδρος, Κύθνος, Κίμωλος, Ανάφη, Φολέγανδρος, Σίκινος, Ηρακλειά, Σχοινούσα, Δονούσα και Κουφονήσια είναι τα νησιά που συνθέτουν το σύμπλεγμα των Κυκλάδων. Το καθένα από αυτά έχει τη δική του γοητεία, προσελκύοντας έτσι ταξιδιώτες από όλο τον κόσμο.
Είναι η κυκλαδίτικη αρχιτεκτονική, τα γυμνά τοπία, το απέραντο γαλάζιο και η ιστορία που κάνουν κάθε νησί να ξεχωρίζει. Υπάρχει όμως και η κουζίνα του Αιγαίου, ένα ολόκληρο κεφάλαιο στην ελληνική γαστρονομία, με παραδοσιακές συνταγές και γλυκά φιλέματα.
Από τα διάσημα συριανά λουκούμια μέχρι τα αμυγδαλωτά της Σίφνου, δεν υπάρχει κυκλαδονήσι που να μην έχει το δικό του γλυκό, αυτό που θα δοθεί ως κέρασμα στους επισκέπτες και στις χαρές κάθε σπιτιού.
Τα γλυκά των Κυκλάδων
View this post on Instagram
A post shared by ΛΟΥΚΟΥΜΙΑ-ΧΑΛΒΑΔΟΠΙΤΕΣ (@korres_syros)
Στην Άνδρο, το βορειότερο νησί των Κυκλάδων με την πλούσια ναυτική παράδοση, οι συνταγές μεταφέρονται από γενιά σε γενιά. Ζαχαροπλαστεία όπως αυτό του Ζαϊρη, έχουν πλούσια ιστορία και συνεχίζουν με σεβασμό στην ιστορία του τόπου. Τα παστιτσάκια (στρογγυλά αμυγδαλωτά), τα παμπιλόνια που γίνονται γλυκό του κουταλιού, η νουγκατίνα, η αμυγδάλου και το γλάσο (η παραδοσιακή ανδριώτικη τούρτα γάμου), οι παστελαρίες (γεμιστό σύκο) και τέλος η δροσιστική σουμάδα αποτελούν σήμα κατατεθέν των τοπικών γλυκών.
Στα γραφικά σοκάκια της Απολλωνίας στη Σίφνο, συναντάς παλιά ζαχαροπλαστεία που εμμένουν στα τοπικά εδέσματα, όπως το μαλακό παστέλι και τα αμυγδαλωτά φούρνου και κατσαρόλας. Αν είσαι τυχερός και βρεις μελόπιτα (ένα γλυκό που φτιάχνεται κυρίως το Πάσχα), μην αμελήσεις να το δοκιμάσεις.
Γνωστή για τα προϊόντα της, η Σύρος φημίζεται μεταξύ άλλων και για τα λουκούμια της. Τα συριανά λουκούμια έχουν Μικρασιάτικες ρίζες, η διαδικασία παραγωγής τους είναι χρονοβόρα και διατίθενται σε διάφορες γεύσεις – από τριαντάφυλλο και περγαμόντο μέχρι μαστίχα. Το δεύτερο πιο γνώριμο γλυκό του νησιού είναι η χαλβαδόπιτα, ενώ βρίσκεις επίσης παστελαρίες.
Η Αμοργός με το απέραντο γαλάζιο είναι γνωστή για την ψημένη ρακή της, που σερβίρεται για το καλωσόρισμα και συχνά συνοδεία λουκουμιών. Τα ξεροτήγανα και τα παστέλια είναι τα παραδοσιακά γλυκά της Αμοργού, που προσφέρονταν παραδοσιακά σε γάμους.
Στη Σαντορίνη θα φας μελιτίνια, που φτιάχνονται με μυζήθρα και μέλι και συγκαταλέγονται στα γλυκά του Αιγαίου τα οποία περιλαμβάνουν φρέσκο τυρί. Στην Τήνο, ονομάζονται τσιμπητά και έχουν την ίδια δεξιοτεχνία, αφού μοιάζουν με μικρά κομψοτεχνήματα. Καρυδωτά, παστέλια σε λεμονόφυλλο, λουκούμια και ξεροτήγανα ολοκληρώνουν τα γλυκά τηνιακά εδέσματα.
Στην Πάρο, φτιάχνουν μεταξύ άλλων μυζηθροπιτάκια ή αλλιώς γλυκές τυρόπιτες (τις βρίσκεις και στην Αντίπαρο), σκαλτσούνια, παστελαρίες, γλυκιά κολοκυθόπιτα, ξεροτήγανα, μελαχροινό και γλυκά του κουταλιού. Στη Νάξο και συγκεκριμένα στο Χαλκί, παράγεται το φημισμένο κίτρο Νάξου, έτσι θα φύγεις με γλυκό του κουταλιού και λικέρ για τον δρόμο, αλλά στο ίδιο χωριό θα δοκιμάσεις και νόστιμο γαλακτομπούρεκο.
Τα αμυγδαλωτά είναι στενά συνδεδεμένα με τις Κυκλάδες, τα βρίσκεις στην Κέα, μαζί με το καλό της μέλι αλλά και στη Μύκονο, με τριμμένο αμύγδαλο και στενόμακρο σχήμα. Η Κύθνος φημίζεται για το παστέλι, το μέλι και τα γλυκά του κουταλιού ενώ η φρέσκια νιώτικη μυζήθρα κάνει τη διαφορά στις μυζηθρόπιτες της Ίου, καθώς επίσης και το θυμαρίσιο μέλι στα παστέλια. Τέλος, αξίζει να δοκιμάσεις τα παστωτά σύκα του νησιού.
Παστέλια, ξεροτήγανα και μελετίνια βρίσκεις στις Μικρές Κυκλάδες, καθώς αποτελούν τοπικά εδέσματα ενώ οι γλυκές πίτες συναντώνται σε νησιά όπως η Ανάφη, η Φολέγανδρος και η Μήλος.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
Μύκονος: Συναγερμός στο αεροδρόμιο έπειτα από διαρροή καυσίμων σε αεροσκάφος
Κυκλοφοριακές ρυθμίσεις λόγω Διεθνούς Ημιμαραθώνιου την Κυριακή 2/10
Πέθανε ο Ζάχος Χατζηφωτίου – Υπήρξε μεγάλος λάτρης της Μυκόνου
Ξεφυλλίζοντας το βιβλίο «Κυκλαδικός Πολιτισμός και Γαστρονομία»
Δύο νέα ξενοδοχεία ανοίγει το Radisson Hotel Group στην Ελλάδα
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΤΑ ΝΕΑ ΤΗΣ ΜΥΚΟΝΟΥ, ΤΟΠΙΚΑ ΓΛΥΚΑ
Συλλογή Στερν: Αυτές είναι οι κυκλαδικές αρχαιότητες της συλλογής του Αμερικανού κροίσου- Με ποιους όρους θα επιστρέψουν στην Ελλάδα